Motto: „Una din micile mele descoperiri este că „a privi” este la fel de greu sau important ca şi a „gândi” Ceea ce pierdem noi, odată cu faimoasa copilărie, este darul privirii, calitatea privirii Să priveşti un obiect, numai pe acela, fără prejudecăţi, fără a privi, de fapt, alt obiect fără să privim o abstracţiune Când ne uităm la un scaun, la un animal, să-l vedem ” (subl aut ) Nicolae Breban, Pândă şi seducţie O poetică a privirii sau „demonismul” sinucigaş al farsei Dacă în finalul romanului Don Juan, privirea „seducătorului” Rogulski „alunecă” în afara „creaţiei” sale (Tonia) sau, dacă privirea lui Castor Ionescu, după experienţa sa dramatică, primea strălucirea stranie a „metalului din privirile îngerilor”, obiectivând, astfel, semnul dramei trăite, în romanul Pândă şi seducţie, Privirea (demonul care „posedă” lumea, făcând-o să existe ca materialitate palpabilă a fiinţei) înfiinţează o adevărată poetică a textului, devenind ea însăşi un personaj multiplu al lui, posedând fiinţele şi spaţiul în care se mişcă, descriindu-le şi descriindu-se pe sine, totodată Textul – spre deosebire de creaţiile brebaniene anterioare lui – nu conţine un fir epic al vreunei „istorii” ce poate fi povestită, narată, ci poartă simbolul unei infra-realităţi „subacvatice” (a unei priviri „dinăutru” înspre „afară”) a naratorului-personaj ce este „posedat”! de însăşi ideea de posesie: „Ideea de posesie îmi umblă prin cap Să posezi mereu sau să fii posedat Să posezi ceva şi să fi posedat de către cineva Posesia unui obiect, posesia om, a unei fiinţe Posesia unei idei Să fii tu însuţi posedat de o idee Până lapierderea instinctului de conservare, până la distrugere Cine ne posedă atunci prin intermediul „unei idei”? Subiect şi obiect al propriei priviri (paradoxala fiinţă ce se „mişcă”, ce „înaintează” în lume, asemeni unui animal subpământean, datorită privirii) ce e uneori narcisiacă, alteori prinsă în obsesiva şi minuţioasa descriere a detaliilor unei fiinţe, observându-se în alt personaj Alexandru K Inventează un joc al regizării existenţei, al unei continue ficţionalizări a ei, substituindu-se actorului ce joacă mereu alt rol, punând în scenă farse, mici „trucuri” epice ce pot schimba destine Din „postul său de observaţie” – un aquarium în care-şi suportă singurătatea „expulzării” (un „tablou surrealist – după propria-i expresie) şi în care, datorită unei „suspiciuni” crescânde şi obsesive a „celorlalţi” se naşte fiinţa monstruoasă, Gogo – naratorul brebanian se proiectează în hiperrealitatea eliberatoare a farsei, în care el, Demiurgul, poate rescrie la nesfârşit, destine epice cărora să le dea viaţă Semnificaţia „realei” libertăţi (nu cea care este, de fapt, reflexul oglinzii aquariului”) a privirii este conferită de timpul „homodiegetic” al naraţiunii (după expresia lui Gerard Genette) al unui jurnal al farsei în care triologica ubicuitate a naratorului-actor-personaj îşi consumă existenţa între două oglinzi paralele: pânda şi seducţia Asemeni lui E B din În absenţa stăpânilor (care declanşează jocul farsei prin acea „figură epocală pe care şi-o propune, în jurnalul ei, să o joace „micii burghezii familiale”) Alexandru K Redactează, în inrealul său spaţiu subacvatic, un „manifest poetic al privirii”!, al ochiului ce irizează cu o forţă nestăpânită obiectul sau fiinţa din faţa ei, pentru a o distruge pentru moment şi a recrea într-un alt plan al realităţii epice: „Trebuie să ne cuprindă o adevărată furie a descrierii” – ne avertizează naratorul – „turbare a descrierii: numai aşa vom putea domina, poseda şi înţelege peisajul” Această „posesie” a ideii de dominare de forţă, de seducere, o are – în accepţiunea ierarhiei naratorului – doar Don Huan-ul „politic”, desemnând prin acest atribut omul viu ce are „putere” asupra celor vii, o „posesie a celui viu de către un viu” Un Don Juan ce oferă doar în aparenţă imaginea unui „dandy de mahala”, a unui impostor al ideii de creaţie (cum a fost uneori perceput Rogulski) dar care, în straturile adânci ale epicului construieşte „un mecanism al posesiei”, al unei seducţii ce „creează feminitatea ” Şi pentru a face mai „veridică” imaginea acestui „Don Juan politic”, al veritabilului Don Juan, naratorul Alexandru K proiectează interiorul discursului eseistic al jurnalului său, printr-un reflex intertextual, para-epic, destinul narativ al unui personaj ce a constitui materia epică a unui roman al „posesiei donjuaneşti”: „Eu am scris de curând despre acest individ suspect, despre „Don Juan”, dar, pe mai bine de de pagini eu nu am scris aproape nimic despre seducţie Eş „poseda”, nu b”seducea” El poseda prin creaţie, înainte de a poseda, el creează femininul Numai Don Juanii nde serie posedă vulgar, în serie, toate corpurile feminine ce le ies în cale Marele Don Juan creează femeia înainte de a o poseda „Răsfrângerea ideii de posesie în afara actului creator, într-iun joc gratuit al form elor impure, al pierderilor esenţelor, trimite la imaginea unui Don Juan (oglinzi narative în care se regăseşte şi Alexandru K ) decameronic, de un erotism pur fizic) În afară de Veronica (femeia care urma să se „nască” a doua oară, datorită „inconştienţei” participării la acel joc al „mecanismului seducţiei” exercitate de un Don Juan politic) cele două „victime” ale lui Don Juan (Delia şi Irene) refac, involuntar, (asemeni unor amfitrioane ce acceptă iubirea „Zeului” necondiţionat) două tipuri de a iubi: unul ce se integrează mituluii lui Don Juan, celălalt fiind pur „brebabian” Delia re-creează chipul unui libertin seducător ce coboară, parcă, din nuvelistica franceză a Renaşterii, aparţinând Margaretei de Navarre iar Irene, „femeia-oaie”, martiră prin excelenţă, pe care Don Juan o posedă „psihic” Paralel, în„culisele” acestui spectacol al „mecanismului seducţiei” unde actorul-regizor pregăteşte,minuţios, ultimele detalii ale „reprezentaţiei” sale într-un singur act: farsa Veronica, se conturează articulaţiile unei realităţşi mai pragmatice (mai puţin seducătoare ca şi cea creată în interiorul „acvariului!) ce a creat „maşina” perfectă, eternizată parcă în sterotipia gestualităţii sale: Omul previzibil Un mecanism ce cunoscându-şi rolul şi locul în realitatea socialistă” În spatele acestei măşti a „societăţii binefăcătoare”, a inexpugnabilului sistem social, se desfăşoară geometria „diabolică” a subteranelor (asemeni universului kafkian) a căror „reguli” au încetat să mai existe din momentul în care ele au fost instituite, întreaga reţea a subterfugiilor şi a Puterii funcţionând din inerţie, făcându-se simţită doar „em ergenţa unei puteri pastorale”, fără ca ea să aibă un chip, fiind doar o prezenţă mereu vie, o „alertă” a trupului şi a spiritului necesară unei anu mite „ordini”: „În statul modern ,emerge o nouă putere pastorală, care dă înţelesuri noi mântuirii, de bună seamă seculare: sănătate, bunăstare, securitate, protecţie contra accidentelor etc, o serie de ţeluri lumeşti se substituie ţelurilor religioase ale puterii pastorale tradiţionale, dar important este că, având pretexte de natură pastorală, puterea îşi extinde reţelele instituţionale până la adâncul societăţii, invadând până şi intimitatea şi interioritatea cetăţenilor” Funcţionarul „umilul” slujbaş a depăşit graniţele literaturii, a ficţiunii care-l „înjosea” şi s-a integrat uimitor de repede în angrenajul Marelui Mecanism, care l-a înghiţit într-o clipă, participând, printr-un mimesis impersonal, la dezvoltarea reţelei birocratice, crescându-şi, printr-o iradiere concentric a Puterii, propria-i realitate, domeniul său „seniorial”, din care nu poate fi expulzat, căci este susţinut de alte fire invizibile şi infinite ale „puterii subterane” „Şi, spre deosebire de funcţionarul superior sau de activist, el (chelnerul, n n ) nu poate fi practic destituit Chiar „dat afară”, el este repede plasat de camarazii săi „din organizaţie”, chiar închis pentru fraudă, pedeapsa sa se micşorează fulgerător în urma unor armistiţii succesive şi el se află în curând la masa lui, ironic, cu şerveţelul sub braţ: prietenul şi stăpânul nostru” Şi dacă această dinamică subterană a fiinţelor, acest flux vital ce străbate neîncetat arterele societăţii, impunându-le un anumit ritm, o cadenţă fluidă, vie, pare un semn al libertăţii, al voinţei ce se exprimă liber, înseamnă că farsa „a reuşit” şi jocul poate continua nestingherit fără a-i îmbunătăţi „scenariul” sau actorii Farsa libertăţii este aproape permanent tulburată de „aburul neliniştitor”, nedefinit, dar care pătrunde în mintea şi singurătatea fiecăruia cu o reală brutalitate, un sentiment „paranoic” al unor „perechi de ochi” mereu îndreptaţi către tine, căutându-te cameleonic în toate părţile, suspectând aerul din jurul tău, plasându-ţi involuntar „necesara suspiciune”, pentru ca să nu se întrerupă „vitalitatea acestui joc” Impersonalitatea acestui „sport al privirii” (căci el nu are un „stăpân”, nu vine de undeva de „sus”, de la Centru, deoarece aceasta, practic, nu există) este la „îndemâna” „bunăvoinţei” anturajului, a „celorlalţi” pe care obişnuinţa practicării acestui joc îi transformi „în judecători”, în factori „decizionali” foarte importanţi: „Trăim în societatea profesorului-judecător, a medicului-judecător, a educatorului-judecător, a „activistului social”-judecător, cu toţi fac să domnească universalitatea normativităţii Reţeaua carcerală, în formele ei compacte sau diseminate, cu sistemele ei de integrare, repartizare, supraveghere, observare, a constituit, în societatea modernă, marele suport al puterii normatoare ” Un ochi mereu deschis, ciclopic, gata să înghită în orice clipă, nediferenţiat, vibraţiile zumzetului realităţii, se află în interiorul a ceea ce putem numi generic „romanul pândei”, al Puterii ce nu îşi constituie „discursul” sau în materia creatoare de sens a cuvintelor, ci îşi prelungeşte tăcerea sa, fixitatea privirii sale, în infinitele labirinturi din subterane Romanul acelui ins prins în capcanele unui confortabil „ %”, trăind în plenitudinea unui „a fi” ce marchează finitudinea fiinţei „Finitudinea omului se anunţă – în m od absolut imperios – în pozitivitatea cunoaşterii sau mai curând în filigranul acelor figuri solide, pozitive şi pline, întrevedem finitudinea şi limitele pe care acestea i le impun ” dar – continuă Foucault „nimic nu ne asigură că el nu va descoperi, la un moment dat, nişte sisteme simbolice îndeajuns de pure care să spulbere vechea opacitate a limbajelor istorice Anunţată prin intermediul pozitivităţii, finitudinea omului se profilează sub forma paradoxală a nesfârşitului ” Însă acest om al „probabilului”, ce pluteşte parcă, în liniştitoarea siguranţă şi banalitate a „rezervei” sale de realitate („ %”), declanşând „dizertaţia politică” a unui „zoon politikon” înfăşurat în zumzetul propriilor cuvinte, în mijlocul unei siseste prelungite, acest om pregăteşte, în „realitatea sa subacvatică” un joc mult mai sofisticat, mai primejdios”: farsa, „teatrul” actorului-spectator, o farsă hamletiană a destinului, al măştilor suprapuse, pregătite cu grijă în perioada sa de „asceză” şi care sunt gata să-şli uimească spectatorii/actori: „La sfârşitul perioadei de izolare, de pregătire, eram gata: perfect instruit Arătam, de altfel, ca atare: slăbit, cu barba crescută, încărunţită Ştiu însă, ca un mare actor, să gesticulez cu vocea” (subl ns ) Această bipolaritate a fiinţei, al cărei sens, în final, nu e decât interogator al contrariilor, care constituie paradigma narativă, creatoare a materiei epice a naratorului/actor brebanian, este asemănătoare cu acea dublă existenţă pe care Ioana Em Petrescu o observă înăuntrul discursului lui Gaston Bachelard: „Omul diurn”, care acceptă un singur fel de reverie – „reveria spiritului ştiinţific” – esenţialmente matematizată şi înzestrată cu virtuţile anagogice ale unui panpitagorism, se opune „omului nocturn”, într-o „luptă unilaterală”, căci, continuă autoarea studiului, „spiritul şi sufletul mediază, pentru Bachelard, două tipuri diferite de integrare a fiinţei umane în lume” Farsa, jocul grav şi ireverenţios al mistificării perpetue, aparţine acestei de a doua „existenţe” nocturne, în care o poveste fabuloasă prin ilimitatul ei, prin posibilitatea ca ea să se repete la nesfârşit în genilitatea care o înconjoară, este rostită de un Don Quijote (sau un Don Juan atins de „mâniile” lui Don Quijote!) asemănător cu imaginea pe care Michel Foucault ne-o propune în ceea ce-l priveşte pe Cavalerul tristei Figuri: „El este eroul liui Acelaşi el însuşi este asemeni semnelor Lung grafism slab ca o literă, el tocmai a pierdut orice drept de a întredeschide cărţile Toată fiinţa lui nu este decât limbaj, text, foi imprimate, istorie deja transcrisă” Pentru naratorul brebanian, farsa constituie o ruptură de semnele realităţii „plictisitoare”, „placide” şi „rescrierea” ei înăuntrul unui joc în care, paradoxal şi ironic, singura victimă a farsei, pregătită altora, este el însuşi: „Farse, farse, farse la nesfârşit Şi, mai ales, farse lui însuşi Domnului „lui însuşi”, senioriei sale „eu însumi” Un reflex, sinucigaş, singura formă de nobleţe, de libertate reală Este singurul, absolut singurl mijloc care poate fi luat şi ca scop ” Actor al propriei ficţiuni, „seducătorul Cavaler”-narator al epicului brebanian, declanşează jocul farsei „eliberatoare”, „sinucigaşe” (literaturizând realul, asemeni eroului lui Cervantes) ca un semn al recuperării -un reflex epic proustian- a unei „identităţi atemporale”: o privire imobilă şi rigidă ce se află înăuntrul unui joc al gratuităţii şi al imprevizibilului, o fantomatică umbră a pubertăţii ce devine, tacit, un dublu reflectorizant al naratorului, contemplând „cu gravitate” nebunia autodistrugerii: „Copiii, se ştie, se joacă cu gravitatea şi nu pentru că prefigurează în jocurile lor mecanica vieţii adulte, sociale Există, cu siguranţă, undeva o oglindă care reflectă şi altceva decât pe mine însumi Chiar dacă acest altceva nu este decât fantoma pubertăţii mele, silueta aceea mută, palidă, care contemplă cu gravitate totul” 